Andreas Højbjerg fra Brønderslev var hurtig til at hive kameraet frem, da han søndag var ude på en gåtur.

En gåtur i markerne omkring hjemmet i Brønderslev blev søndag eftermiddag ganske særlig for Andreas Højbjerg. På turen fik han nemlig ganske kort besøg af to helt små rådyrlam. Lidt længere fra de små dyr, stod de to lams mor på lur og holdt øje med dem. Da Andreas Højbjerg var færdig med at filme listede han stille og roligt væk derfra. Da han kom lidt på afstand, kom moderen så fram sit skjul og hentede de to små lam igen. Så hun var heldigvis ikke blevet skræmt væk af, at de havde været henne for at "tale" lidt med Andreas Højbjerg.